Source: http://www.epi.sk/clanok-z-titulky/Zrazky-zo-mzdy-podla-Obcianskeho-zakonnika-akt.htm
Timestamp: 2019-04-21 22:12:17+00:00
Document Index: 7017923

Matched Legal Cases: ['§ 551', '§ 551', '§ 131', '§ 551', '§ 131', '§ 132', '§ 866']

Zrážky zo mzdy podľa Občianskeho zákonníka
Je zamestnávateľ oprávnený realizovať zrážky zo mzdy na základe úverovej zmluvy, kde je napísané, že "podpisom tejto úverovej zmluvy zmluvné strany uzatvárajú Dohodu o zrážkach zo mzdy podľa § 551 Občianskeho zákonníka"?
Zamestnávateľ dostal z advokátskej kancelárie kópiu úverovej zmluvy, kde je napísané, že "podpisom tejto úverovej zmluvy zmluvné strany uzatvárajú Dohodu o zrážkach zo mzdy podľa § 551 Občianskeho zákonníka". Ale osobitne dohoda o zrážkach nie je podpísaná. Zamestnávateľa žiadajú, aby začal zamestnancovi vykonávať na základe tohto zrážky zo mzdy. Je to v poriadku?
Podľa § 131 ods. 3 Zákonníka práce zrážky zo mzdy, ktoré presahujú rámec zrážok uvedených v odsekoch 1 a 2 Zákonníka práce (t. j. iné než odvody poistného do fondov, či zrážky súvisiace s odvodom dane z príjmov a ďalšie taxatívne uvedené zrážky) môže zamestnávateľ vykonávať len na základe písomnej dohody so zamestnancom o zrážkach zo mzdy, alebo ak povinnosť zamestnávateľa vykonávať zrážky zo mzdy a iných príjmov zamestnanca vyplýva z osobitného predpisu.
Uvedeným predpisom je § 551 Občianskeho zákonníka, na ktorý odkazuje aj advokátska kancelária, ktorá zamestnávateľa kontaktovala. V zmysle uvedeného paragrafu je možné uspokojenie pohľadávky veriteľa voči dlžníkovi zabezpečiť písomnou dohodou medzi veriteľom a dlžníkom o zrážkach zo mzdy a z iných príjmov.
Zároveň je však potrebné uviesť, že pre výkon zrážok zo mzdy je potrebné, aby dohoda o zrážkach zo mzdy bola dojednaná platným spôsobom.
Odpoveď je skrátená, celé znenie nájdete v produkte Príklady z praxe:
Komentár k § 131 zákona 311/2001 Z. z.
Komentár k § 132 zákona 311/2001 Z. z.
Komentár k § 866 [Zrážky zo mzdy] zákona 40/1964 Zb.
Výkon zrážok zo mzdy na základe príkazu na začatie exekúcie zrážkami zo mzdy
Chybne vyplácaná vyššia mzda